Kombuiswenke: Wat is die verskil tussen tamatie-pasta en tamatie-puree? | Maroela Media
kies die soort gereg…AllesBykosseDrinkgoedGebakGroentegeregteResep-video’sSoetgoedVegetariese geregteVleis en seekosVoorgeregte
Kombuiswenke: Wat is die verskil tussen tamatie-pasta en tamatie-puree?
Tamatie-pasta word gemaak deur tamaties stadig en vir ŉ paar uur lank te kook. Die tamaties moet prut tot dit ŉ dik, ryk pasta vorm. Tamatie-pasta het ŉ soet, intense smaak wat soortgelyk is aan songedroogte tamaties.
Tamatie-pasta word in klein hoeveelhede gebruik om souse dikker te maak of om geur by disse te voeg.
Tamatie-puree word gemaak deur tamaties vir ŉ kort tydjie te kook om dit sag te maak voor prosessering. Tamatie-puree het ŉ vars smaak, wat nie so intens is soos tamatie-pasta nie, en dit is ook ŉ dunner sous as tamatie-pasta.
Tamatie-puree is wat gewoonlik op pizza gesmeer word en die matige geur gaan ook goed saam met meeste speserye en geurmiddels, terwyl tamatie-pasta as die hoofgeurmiddel in ŉ dis dien met ŉ sterker smaak. Party mense verkies om ŉ bietjie tamatie-pasta by tamatie-puree te meng, en dít op ŉ pizza se basis te smeer.
Tamatie-puree kan nie tamatie-pasta in ŉ resep vervang nie, maar tamatie-pasta kan met water verdun word om tamatie-puree te vervang. Meng een teelepel tamatie-pasta met 1 koppie water of tamatiesap om tamatie-puree te vervang.